Nende kahe kava jaoks kiitsid eelarvepädevad institutsioonid komisjoni ettepaneku alusel heaks vastavalt 285 miljoni euro ja 30 083 miljoni euro suurused assigneeringud. Eespool nimetatud heakskiidetud assigneeringute ja sihtotstarbelise tulu summa on vastavuses kasutada olevate assigneeringute hinnangulise kogusummaga, mis puu- ja köögiviljasektori tootjaorganisatsioonide rakendusfondide puhul on 749 miljonit eurot ja ühtse otsemaksete kava puhul 31 083 miljonit eurot.

EAGFi 2014. aasta eelarve esialgne täitmine on esitatud 1. lisas ja selle eeldatav maht on 44 293,2 miljonit eurot. See summa hõlmab peamiselt koostöös liikmesriikidega toimuva eelarve täitmise raames kantud EAGFi kulusid, mis liikmesriigid on deklareerinud ajavahemikul 16. oktoobrist 2013 kuni 15. oktoobrini 2014, sh summasid, mida on korrigeeritud EAGFi raamatupidamisarvestuse kontrollimise ja heakskiitmise ning asjaomase eelarveaasta igakuiste hüvitiste vähendamiste tulemusel. Samuti sisaldab see eeldatavalt kuni 31. detsembrini 2014 tehtavaid hinnangulisi otsekulusid, mis on ligikaudu 7,7 miljonit eurot.

Tootjaorganisatsioonide rakendusfondid, koolidele puuvilja jagamise kava ja tootjarühmadele eeltunnustuse saamiseks antav abi on peamised kavad, mida rahastatakse kõnealusele sektorile eraldatud assigneeringutest. Tuleks märkida, et 2014. aastal ilmnes kõigi nimetatud kavade puhul erineva ulatusega alakasutamine.

Assigneeringute kasutamine sekkumisteks põllumajandusturgudel ületas heakskiidetud eelarveassigneeringute taseme 245,3 miljoni euro võrra, kuid on 218,7 miljoni euro võrra väiksem, kui võtta arvesse käesoleva peatüki jaoks sihtotstarbelise tuluna ettenähtud 464 miljonit eurot. See erinevus tuleneb eelkõige eelarve täitmise suundumustest puu- ja köögivilja-, veini- ning piimasektoris.

2014. aasta eelarve esialgse täitmise määr on esitatud 1. lisas. Allpool on esitatud lühikommentaar teatavate eelarveartiklite kohta, mille puhul tegelikud kulud ja 2014. aasta eelarvesse lisatud vastavad assigneeringud erinevad kõige suuremal määral.

1. lisas, mis kajastab 2014. aasta eelarve esialgset täitmist seisuga 15. oktoober 2014, on puu- ja köögiviljasektori ning tootmiskohustusega sidumata otsetoetuste sektori eelarveassigneeringute real ära toodud eelnimetatud kahe kavaga seotud heakskiidetud assigneeringud, mille suurus, arvestamata eelnimetatud sihtotstarbelist tulu, on vastavalt 676,7 miljonit eurot ja 38 252 miljonit eurot. Pärast neile sektoritele eraldatud sihtotstarbelise tulu lisamist suureneb 2014. aasta eelarves prognoositavate assigneeringute kogusumma puu- ja köögiviljasektori puhul 1 140,7 miljoni euroni ning tootmiskohustusega sidumata otsetoetuste puhul 39 252 miljoni euroni.

3.2.1.Tootmiskohustusega sidumata otsetoetused (+700,1 miljonit eurot võrreldes heakskiidetud assigneeringutega)

Märkimisväärne ülekasutamine tuleneb kõnealuse sektori kulude võrdlusest 2014. aasta heakskiidetud assigneeringutega, mis ei hõlma kõnealuse sektori jaoks eraldatud sihtotstarbelist tulu. Kui lisatakse sellele sektorile eraldatud tulu 1 000 miljonit eurot (vt lisas oleva tabeli all märkus *), siis suureneb kasutada olevate assigneeringute kogusumma 39 252 miljoni euroni ning ilmneks alakasutamine 299,9 miljonit eurot.

See vähene alakasutamine on eelkõige tingitud liikmesriikide oodatust väiksematest kuludest seoses kõigi selles sektoris rahastatud peamiste kavadega. Tuleb siiski märkida, et liikmesriigid täitsid ligikaudu 99,2 % tootmiskohustusega sidumata toetuste vajadusest.

3.2.2.Muud otsetoetused (–62,5 miljonit eurot)

Kõik käesoleva eelarveartikli kohaselt rahastatud kavad täideti peaaegu täielikult. Täheldatud vähene alakasutamine on eelkõige tingitud väiksematest kuludest seoses tootmiskohustusega sidumata eritoetuse (artikkel 68) ja puuvilla pindalatoetuste kavadega.

3.3.Põllumajanduskulude audit (+58,6 miljonit eurot)

2014. aasta eelarve põllumajanduskulude auditit käsitleva peatüki assigneeringute märkimisväärne ülekasutamine on peamiselt tingitud sellest, et liikmesriigid tegid suuremaid makseid seoses vaidluste lahendamise menetluste ja konkreetselt Jülich II juhtumi alusel tasutava tasandusintressiga. Kõnealuse eelarvepeatüki alusel hüvitab komisjon liikmesriikidele ka ligikaudu 20 miljoni euro suuruse summa seoses nende kasuks tehtud positiivsete korrektsioonidega, mis olid lisatud teatavatesse komisjoni raamatupidamisarvestuse kontrollimise ja heakskiitmise otsustesse.

4.EAGFi sihtotstarbeliste tulude rakendamine

1. lisas esitatud tabelis on näidatud, et kasutada oleva sihtotstarbelise tulu kogusumma 2014. aastal oli 1 724,4 miljonit eurot. See oli 260,4 miljoni euro võrra suurem kui algselt prognoositud summa 1 464 miljonit eurot.

See lahknevus on osaliselt tingitud asjaolust, et 2013. aastast 2014. aastasse üle kantud sihtotstarbeliste tulude kogusumma oli 710,2 miljonit eurot, s.t 95,2 miljoni euro võrra suurem kui eelarves ettenähtud 615 miljonit eurot. See summa kasutati täielikult ära EAGFi kulude rahastamiseks 2014. eelarveaastal.

Lisaks sellele oli 2014. aastal kogunenud sihtotstarbeline tulu 1 014,2 miljonit eurot võrreldes eelarves ettenähtud 849 miljoni euroga. Selle põhjuseks on peamiselt asjaolu, et komisjon võttis 2014. aastal vastu täiendavad vastavuse kontrolli otsused. Hiljuti kogunenud sihtotstarbelise tulu osa, mida ei kasutata 2014. aastal, kantakse üle EAGFi 2015. aasta eelarvesse.

5.Järeldused

EAGFi 2014. aasta eelarve esialgsed kulud, sealhulgas hinnangulised otsekulud kuni 31. detsembrini 2014, ületasid heakskiidetud eelarveassigneeringuid 939,6 miljoni euro võrra. Kõnealune assigneeringute ülekasutamine kaetakse sihtotstarbelise tulu 1 724,4 miljoni euro arvelt. 2014. aastal ei kasutatud ka kriisireservi ning seega jääb 424,5 miljoni euro ulatuses kasutamata assigneeringud 2014. aasta eelarvesse.

Vastavalt määruse (EL) nr 1306/2013 artikli 26 lõikele 6 võttis komisjon vastu määruse (EL) nr 1259/2014, milles on sätestatud summad, mis 2015. aastal hüvitatakse otsetoetuste saajatele, kelle suhtes kohaldatakse finantsdistsipliini kõnealusel eelarveaastal. Kulukohustustega sidumata assigneeringud 868,2 miljonit eurot, mis vastab finantsdistsipliini summale, mis 2014. aastal arvati liikmesriikides maha otsetoetustest, tuleks üle kanda 2015. eelarveaastasse ning neid kasutada liikmesriikide vastavate kulude hüvitamiseks.

Siiski on vaja veel teha mõned aasta lõpu korrigeerimised ja assigneeringute ülekandmised. Võttes arvesse kõnealuseid kohandusi ning 2014. aasta eelarve eespool nimetatud rahastamisvajadusi, on ülejäänud osa sihtotstarbelisest tulust, mis kantakse üle EAGFi 2015. aasta eelarvesse, hinnanguliselt ligikaudu 330 miljonit eurot.